Sēja
Sēja on küla (vidējciems) Lätis Saulkrasti piirkonna Sēja vallas. Asub Riiast 50 ja valla keskusest Lojast 6,5 kilomeetri kaugusel merepinnast 45 meetri kõrgusel. Külas asub põhikool, seal on ka Sēja bussipeatus. Küla on tekkinud Sēja mõisa keskuse juurde. Nõukogude ajal ehitati see välja kui kolhoosi Boļševiks keskasula. Mõisa pargis kasvab kaks looduskaitsealust põlist tamme, neist suuremat tuntakse ka Sēja tammena. Selle ümbermõõt on 9,1 meetrit, kõrgus 23,5 meetrit. Tamme istutas aastal 1527 mõisa toonane omanik Johan Seyge (Zoege), kelle järgi on nime saanud ka mõis. Aastal 2012 oli külas 258 elanikku. Aastal 2018 oli elanikke 145, aastal 2019 aga 240.